13/10/2015 | Administración LocalMunicipal
Santiago de Compostela
Secretaría Xeral
Acordos da Xunta de Goberno sobre delegación de competencias

Dáse conta á Xunta de Goberno da Cidade de Santiago de Compostela da proposta da alcaldía de data 16 de setembro de 2015, que é do seguinte teor literal: “En sesión celebrada con data do 17 de xuño de 2015, a Xunta de Goberno Local adoptou o acordo de delegar na concelleira-delegada de economía e facenda diversas competencias, entre as que non están incluídas as seguintes: a) A aprobación da realización de horas extraordinarias estructurais e as gratificacións por servizos extraordinarios efectuados fóra da xornada de traballo. b) A distribución individualizada do complemento de produtividade. Efectivamente, o artigo 127.1. h) da Lei 7/1985, de 2 de abril, reguladora das bases de réxime local, atribúe á Xunta de Goberno Local a aprobación das retribucións do persoal de conformidade co orzamento aprobado. Sen embargo, tal competencia é delegable, e co obxecto de axiliza-lo proceso de confección de nóminas estímase máis operativo delegala na concelleira-delegada de facenda, sen sometemento ós prazos de convocatoria e celebración das sesión da Xunta de Goberno. É por este motivo, en aras dos principios de economía, celeridade e eficacia que deben presidi-la actuación administrativa, polo que se propón que a Xunta de Goberno delegue na concelleira de economía e facenda as competencias de ditar resolucións sobre aprobación de retribucións de persoal que non sexan fixas na súa contía nin periódicas no seu devengo, que entroutras comprenden a aprobación da realización de horas extraordinarias estructurais e as gratificacións por servizos extraordinarios efectuados fóra da xornada de traballo, así como a distribución individualizada do complemento de produtividade.” Delegar na concelleira de Economía e Facenda as competencias de ditar resolucións sobre aprobación de retribucións de persoal que non sexan fixas na súa contía nin periódicas no seu devengo, que entre outras comprenden a aprobación da realización de horas extraordinarias estruturais e as gratificacións por servizos extraordinarios efectuados fóra da xornada de traballo, así como a distribución individualizada do complemento de produtividade. A delegación de competencias comprenderá as facultades de resolver os recursos de reposición contra os actos ditados polo órgano delegado. Nas notificacións das resolucións que dite a concelleira delegada, farase constar esta circunstancia, de conformidade co que dispón o artigo 13.4 da Lei 30/92 de réxime xurídico das administracións públicas e do procedemento administrativo común (LRXAP e PAC). Esta delegación terá efectos dende á adopción deste acordo.” Dáse conta á Xunta de Goberno da Cidade de Santiago de Compostela da proposta, de data 22 de setembro de 2015, do concelleiro delegado de Medio Ambiente e Convivencia, e do informe da mesma data da xefe do servizo de Mobilidade e Seguridade. O devandito informe é do seguinte teor literal: O 1 de xullo de 2015 entrou en vigor a nova Lei Orgánica 4/2015, de 30 de marzo, de protección da seguridade ciudadá, dita norma ó contrario da súa predecesora non tipifica como infracción administrativa o incumprimento de horario dos establecementos de pública concurrencia, por elo, temos que acudir a outras normas que se tipifican dita infracción, concretamente, no ámbito da nosa Comunidade Autónoma a Lei 9/2013 do 19 de decembro sobre Emprendemento e Actividade Económica de Galicia, no seu artígo 53.1, considera infracción administrativa grave abrir un establecemento e levar a cabo actividades, ou realizar modificacións, sen efectuar a comunicación previa ou sen dispoñer das licenzas ou autorizacións oportunas, ou incumprir as súas condicións, se non supón un risco grave para as persoas ou os bens. Pola súa banda, a Ordenanza Municipal Reguladora da Emisión de Ruidos, Vibracións e Condicións dos Locais, no seu artigo 57.1.4 considera como deber dos propietarios dos establecementos de lecer o cumprimento dos horarios de peche, especialmente en horas nocturnas, polo que o incumprimento desta obriga supón a comisión dunha infracción administrativa, tipificada no artigo 14 da Lei 7/1997 de 11 de agosto, de Protección Contra a Contaminación Acústica, que cualifica como grave a transgresión ou o incumprimento das condicións impostas na autorización ou licenza, normativa á que remite a Ordenanza municipal citada no seu artigo 65 ó considerar infraccións administrativas as accións ou omisións que contraveñan as disposicións da ordenanza, cualificándose en función do establecido no no capítulo III, título III da Lei 7/1997. O artigo 57 de da Lei de Emprendemento atribúe ós concellos a competencia para incoar, instruir e resolver os expedientes sancionadores pola comisión das infraccións previstas na presente lei, sen concretar un órgano determinado, polo que, tendo en conta que o concello de Santiago se considera como gran poboación resulta de aplicación o disposto no artigo 127.1. l) que atribúe ó exercicio da potestade sancionadora á Xunta de Goberno Local, agás que por lei esté atribuida a outro órgano. Tendo en conta o anterior e o feito de que ata a data as sancións por estas infraccións eran impostas polo Concelleiro de Medio Ambiente e Convivencia, por delegación do Alcalde, se considera convinte en aras a unha maior eficacia e eficiencia administrativa que a Xunta de Goberno delegue no devandito concelleiro a competencia para tramitar e resolver estos expedientes, sen perxuizo da necesaria división o procedemento nas fases de instrucción e resolución, nomeando o correspondente instructor dos mesmos. A vista do exposto, proponse, que pola Xunta de Goberno Local se acorde delegar a competencia sancionadora prevista no artigo 127.1. l) da Lei 7/1985 de Bases do Réxime Local, en materia de incumprimento de horario dos espectáculos públicos e actividades recreativas, tipificado no artigo 53.1 da Lei de Emprendemento e Actividade Económica de Galicia e no artigo 57.1.4 da Ordenanza Municipal Reguladora da Emisión de Ruidos, Vibracións e Condicións dos Locais, no Concellerio Delegado de Medio Ambiente e Convivencia, tendo en conta que segundo o parágrafo 2º do citado artigo 127 da Lei 7/85 esta competencia pode ser delegada nos concelleiros do goberno municipal.” APROBAR a delegación de competencia sancionadora prevista no artigo 127.1. l) da Lei 7/1985 de Bases do Réxime Local, en materia de incumprimento de horario dos espectáculos públicos e actividades recreativas, tipificado no artigo 53.1 da Lei de Emprendemento e Actividade Económica de Galicia, no concelleiro delegado de Medio Ambiente e Convivencia. A delegación de competencias comprenderá as facultades de resolver os recursos de reposición contra os actos ditados polo órgano delegado. Nas notificacións das resolucións que dite o concelleiro delegado, farase constar esta circunstancia, de conformidade co que dispón o artigo 13.4 da Lei 30/92 de réxime xurídico das administracións públicas e do procedemento administrativo común (LRXAP e PAC). Esta delegación terá efectos dende a data de adopción deste acordo.” Santiago de Compostela, 1 de outubro de 2015. O ALCALDE, Asdo: Martiño Noriega Sánchez